ประกาศคณะกรรมการกำกับหลักทรัพย์และตลาดหลักทรัพย์ที่ กจ. ๑๖/๒๕๖๑เรื่องหลักเกณฑ์ เงื่อนไขและวิธีการให้ความเห็นชอบผู้ให้บริการระบบเสนอขายโทเคนดิจิทัล[๑] อาศัยอำนาจตามความในมาตรา๑๐ (๑) และ (๒) และมาตรา ๑๙ วรรคสาม แห่งพระราชกำหนดการประกอบธุรกิจสินทรัพย์ดิจิทัลพ.ศ. ๒๕๖๑ คณะกรรมการ ก.ล.ต. ออกประกาศไว้ ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ ๑๖กรกฎาคม พ.ศ. ๒๕๖๑ เป็นต้นไปข้อ ๒ ในประกาศนี้ผู้ออกโทเคนดิจิทัลหมายความว่าผู้ออกโทเคนดิจิทัลตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการเสนอขายโทเคนดิจิทัลต่อประชาชนสัญญาอัจฉริยะ(smart contract) หมายความว่าชุดคำสั่งคอมพิวเตอร์ที่ดำเนินการบังคับตามข้อตกลงระหว่างคู่สัญญาโดยอัตโนมัติเมื่อเกิดเหตุการณ์ตามที่กำหนดผู้บริหารหมายความว่า ผู้จัดการ หรือผู้ดำรงตำแหน่งระดับบริหาร ๔ รายแรกนับต่อจากผู้จัดการลงมาผู้ซึ่งดำรงตำแหน่งเทียบเท่ากับผู้ดำรงตำแหน่งระดับบริหารรายที่ ๔ทุกรายและให้หมายความรวมถึงผู้ดำรงตำแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่าผู้ลงทุนสถาบันหมายความว่า ผู้ลงทุนสถาบันตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดบทนิยามผู้ลงทุนสถาบันผู้ลงทุนรายใหญ่พิเศษ และผู้ลงทุนรายใหญ่ผู้ลงทุนรายใหญ่พิเศษหมายความว่าผู้ลงทุนรายใหญ่พิเศษตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดบทนิยามผู้ลงทุนสถาบันผู้ลงทุนรายใหญ่พิเศษและผู้ลงทุนรายใหญ่นิติบุคคลร่วมลงทุน(venture capital) หมายความว่านิติบุคคลร่วมลงทุนตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการเสนอขายโทเคนดิจิทัลต่อประชาชนกิจการเงินร่วมลงทุนหมายความว่า กิจการเงินร่วมลงทุนตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการเสนอขายโทเคนดิจิทัลต่อประชาชนข้อ ๓ เพื่อประโยชน์ในการปฏิบัติตามประกาศนี้สำนักงาน ก.ล.ต. อาจดำเนินการดังต่อไปนี้(๑)กำหนดหลักเกณฑ์ในรายละเอียดของข้อกำหนดตามประกาศนี้ ให้มีความชัดเจนเพียงพอที่ผู้ให้บริการระบบเสนอขายโทเคนดิจิทัลจะสามารถปฏิบัติตามประกาศนี้ได้ในแนวทางเดียวกันทั้งนี้ การกำหนดหลักเกณฑ์ดังกล่าวอาจกำหนดตามประเภทโทเคนดิจิทัลหรือผู้ลงทุนก็ได้(๒)สำนักงาน ก.ล.ต. มีอำนาจกำหนดแนวทาง (guideline) การปฏิบัติในรายละเอียดของข้อกำหนดตามประกาศนี้เพื่อเป็นการให้แนวทางปฏิบัติที่ถือว่าเหมาะสมและสอดคล้องตามประกาศนี้และหากผู้ให้บริการระบบเสนอขายโทเคนดิจิทัลปฏิบัติตามแนวทางดังกล่าวแล้วให้ถือว่าผู้ให้บริการระบบเสนอขายโทเคนดิจิทัลมีการปฏิบัติตามข้อกำหนดในประกาศนี้ในเรื่องที่มีการออกแนวทางนั้น(๓) เพื่อเป็นการป้องกันมิให้ผู้ให้บริการระบบเสนอขายโทเคนดิจิทัลกระทำการที่อาจเป็นการฝ่าฝืนหรือไม่ปฏิบัติตามข้อกำหนดของประกาศนี้สำนักงาน ก.ล.ต.อาจกำหนดให้ผู้ให้บริการระบบเสนอขายโทเคนดิจิทัลขอความเห็นชอบการดำเนินการใดตามประกาศนี้ก่อนการดำเนินการนั้นก็ได้(๔) เพื่อให้สำนักงาน ก.ล.ต. สามารถติดตามการปฏิบัติตามประกาศนี้ได้ให้สำนักงาน ก.ล.ต. กำหนดให้ผู้ให้บริการระบบเสนอขายโทเคนดิจิทัลจัดส่งข้อมูลรายงาน หรือเอกสารที่เกี่ยวข้องต่อสำนักงาน ก.ล.ต. ภายในระยะเวลาที่เหมาะสมได้หรือจะสั่งการเป็นรายกรณีโดยต้องไม่เป็นภาระต่อผู้ให้บริการระบบเสนอขายโทเคนดิจิทัลจนเกินสมควรทั้งนี้ ระยะเวลาที่สำนักงาน ก.ล.ต.จะกำหนดให้เป็นไปตามกรอบ ดังต่อไปนี้(ก)ในกรณีที่เป็นเรื่องเร่งด่วนและมีผลกระทบต่อผู้ให้บริการระบบเสนอขายโทเคนดิจิทัล ผู้ลงทุนหรือตลาดทุน อย่างมีนัยสำคัญ สำนักงาน ก.ล.ต.อาจกำหนดให้ดำเนินการภายในวันทำการที่เกิดกรณีดังกล่าวได้(ข)ในกรณีอื่นนอกจาก (ก) ให้กำหนดระยะเวลาอย่างสมเหตุสมผลตามสภาพการณ์เรื่องและประเด็นที่เกี่ยวข้องหมวด ๑การขอความเห็นชอบและการให้ความเห็นชอบเป็นผู้ให้บริการระบบเสนอขายโทเคนดิจิทัล ข้อ ๔ บุคคลที่ประสงค์จะขอรับความเห็นชอบเป็นผู้ให้บริการระบบเสนอขายโทเคนดิจิทัลให้ยื่นคำขอรับความเห็นชอบต่อสำนักงาน ก.ล.ต.ตามแบบคำขอที่กำหนดไว้บนเว็บไซต์ของสำนักงาน ก.ล.ต.พร้อมทั้งเอกสารหลักฐานประกอบคำขอที่ถูกต้องครบถ้วนตามคู่มือประชาชนข้อ ๕ ค่าธรรมเนียมคำขอรับความเห็นชอบเป็นผู้ให้บริการระบบเสนอขายโทเคนดิจิทัลคำขอละ ๕๐,๐๐๐ บาท โดยให้ผู้ยื่นคำขอรับความเห็นชอบเสียค่าธรรมเนียมในวันที่ยื่นคำขอข้อ ๖ คณะกรรมการ ก.ล.ต.จะให้ความเห็นชอบเป็นผู้ให้บริการระบบเสนอขายโทเคนดิจิทัล เมื่อบุคคลดังกล่าวมีคุณสมบัติและเป็นไปตามเงื่อนไขดังต่อไปนี้(๑) เป็นบริษัทที่จัดตั้งขึ้นตามกฎหมายไทย(๒) มีทุนจดทะเบียนซึ่งชำระแล้วไม่น้อยกว่า ๕ ล้านบาท(๓) ไม่มีเหตุอันควรเชื่อได้ว่ามีฐานะทางการเงินที่อาจก่อให้เกิดความเสียหายหรือมีพฤติการณ์อื่นที่แสดงให้เห็นว่าอยู่ในระหว่างประสบปัญหาทางการเงินรวมทั้งไม่มีเหตุอันควรเชื่อได้ว่ามีข้อบกพร่องหรือมีความไม่เหมาะสมเกี่ยวกับการควบคุมและการปฏิบัติงานอันดีของธุรกิจ(๔) แสดงได้ว่าบุคคลที่เป็นหรือจะเป็นกรรมการ ผู้จัดการหรือบุคคลผู้มีอำนาจในการจัดการซึ่งเป็นผู้รับผิดชอบเกี่ยวกับการประกอบธุรกิจการเป็นผู้ให้บริการระบบเสนอขายโทเคนดิจิทัลไม่มีลักษณะต้องห้ามตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดลักษณะต้องห้ามของกรรมการและผู้บริหารของผู้ประกอบธุรกิจสินทรัพย์ดิจิทัล(๕) ผู้ให้บริการระบบเสนอขายโทเคนดิจิทัลต้องจัดให้มีโครงสร้างการบริหารจัดการระบบงานตลอดจนบุคลากรที่เหมาะสมและเพียงพอให้สามารถประกอบธุรกิจได้อย่างมีประสิทธิภาพด้วยความรับผิดชอบและเป็นไปตามกฎหมายกฎเกณฑ์ และมาตรฐานการประกอบธุรกิจที่เกี่ยวข้องการพิจารณาความเหมาะสมและเพียงพอตามวรรคหนึ่งให้คำนึงถึงลักษณะ ขนาด ปริมาณ ความซับซ้อน และความหลากหลาย ของธุรกิจและบริการตลอดจนระดับความเสี่ยงที่เกี่ยวกับธุรกิจและบริการดังกล่าวด้วย(๖) ผู้ให้บริการระบบเสนอขายโทเคนดิจิทัลต้องจัดให้มีบุคลากรในจำนวนที่เพียงพอกับการประกอบธุรกิจโดยบุคลากรดังกล่าวต้องมีความรู้ ความสามารถ และประสบการณ์ อย่างเหมาะสม ซึ่งสอดคล้องกับการปฏิบัติหน้าที่ตลอดจนเป็นผู้ที่มีความซื่อสัตย์สุจริตและไม่มีประวัติในทางที่เสื่อมเสีย(๗) มีระบบงานที่มีความพร้อมในการเป็นผู้ให้บริการระบบเสนอขายโทเคนดิจิทัลอย่างน้อยดังต่อไปนี้(ก)ระบบงานในการกลั่นกรองโทเคนดิจิทัลที่จะเสนอขาย(ข)ระบบในการติดต่อและให้บริการกับผู้ลงทุน(ค)ระบบการเปิดเผยข้อมูลที่เพียงพอและน่าเชื่อถือ(ง)ระบบการจัดการความเสี่ยงที่อาจเกิดขึ้นทุกด้านอย่างรัดกุม(จ)ระบบการเสนอขายและจัดการค่าจองซื้อโทเคนดิจิทัลที่มีประสิทธิภาพ(ฉ)ระบบเทคโนโลยีสารสนเทศที่มีประสิทธิภาพซึ่งรวมถึงการดูแลรักษาความปลอดภัยของระบบงานและข้อมูล(security) ความถูกต้องเชื่อถือได้ของระบบงานและข้อมูล (integrity) และความพร้อมใช้ของระบบงาน (availability) โดยคำนึงถึงความเสี่ยงด้านเทคโนโลยีสารสนเทศ(IT risk) และความเสี่ยงด้านภัยคุกคามทางไซเบอร์(cyber risk)(ช)ระบบการจัดเก็บข้อมูลที่เกี่ยวกับการประกอบธุรกิจให้ถูกต้อง ครบถ้วนตรวจสอบได้และปลอดภัย โดยเฉพาะการป้องกันการเข้าถึงข้อมูลอย่างไม่ถูกต้องไม่เหมาะสม หรือขัดกับกฎหมาย(ซ)ระบบงานที่สามารถรองรับการประกอบธุรกิจได้อย่างต่อเนื่อง(ฌ)ระบบงานในการกำกับดูแลการปฏิบัติงานของผู้ให้บริการระบบเสนอขายโทเคนดิจิทัล (compliance) ตามแนวทางที่สำนักงาน ก.ล.ต. ประกาศกำหนด(ญ)ระบบการจัดการเกี่ยวกับข้อร้องเรียนของผู้ลงทุนเพื่อระงับข้อพิพาทอย่างมีประสิทธิภาพ(๘) ในกรณีที่ผู้ขอรับความเห็นชอบเป็นผู้ซึ่งประกอบธุรกิจอื่นอยู่แล้วก่อนวันที่ยื่นคำขอรับความเห็นชอบธุรกิจอื่นของผู้ขอรับความเห็นชอบต้องเป็นกิจการที่เกี่ยวเนื่อง เป็นประโยชน์หรือสนับสนุนการประกอบธุรกิจเป็นผู้ให้บริการระบบเสนอขายโทเคนดิจิทัลและไม่มีลักษณะที่อาจก่อให้เกิดความขัดแย้งทางผลประโยชน์กับการเป็นผู้ให้บริการระบบเสนอขายโทเคนดิจิทัลเว้นแต่จะแสดงได้ว่าสามารถจัดให้มีระบบในการป้องกันความขัดแย้งทางผลประโยชน์ในเรื่องดังกล่าวได้อย่างมีประสิทธิภาพข้อ ๗ คณะกรรมการ ก.ล.ต.จะพิจารณาคำขอความเห็นชอบเป็นผู้ให้บริการระบบเสนอขายโทเคนดิจิทัลภายใน ๙๐วันนับแต่วันที่สำนักงาน ก.ล.ต. ได้รับคำขอรับความเห็นชอบ พร้อมทั้งเอกสารหลักฐานประกอบคำขอที่ถูกต้องครบถ้วนตามคู่มือสำหรับประชาชนทั้งนี้ ในกรณีที่คณะกรรมการ ก.ล.ต.ให้ความเห็นชอบผู้ให้บริการระบบเสนอขายโทเคนดิจิทัลรายใด ให้สำนักงาน ก.ล.ต.แสดงชื่อผู้ให้บริการระบบเสนอขายโทเคนดิจิทัลนั้นไว้ในลักษณะที่ให้ประชาชนเข้าตรวจดูได้ในกรณีที่คณะกรรมการก.ล.ต.ไม่ให้ความเห็นชอบเนื่องจากผู้ให้บริการระบบเสนอขายโทเคนดิจิทัลมีลักษณะไม่เป็นไปตามหลักเกณฑ์ในข้อ๖ ให้สำนักงาน ก.ล.ต. แจ้งผลการพิจารณาของคณะกรรมการ ก.ล.ต.พร้อมทั้งเหตุผลแก่ผู้ยื่นคำขอ โดยคณะกรรมการ ก.ล.ต. อาจกำหนดระยะเวลาหรือเงื่อนไขในการรับพิจารณาคำขอความเห็นชอบของผู้ให้บริการระบบเสนอขายโทเคนดิจิทัลรายนั้นในครั้งต่อไปไว้ด้วยก็ได้โดยกำหนดระยะเวลาดังกล่าวต้องไม่เกิน ๑๐ ปีนับแต่วันที่สำนักงาน ก.ล.ต. แจ้งการไม่ให้ความเห็นชอบเมื่อพ้นกำหนดระยะเวลาหรือเมื่อผู้ให้บริการระบบเสนอขายโทเคนดิจิทัลได้ปฏิบัติตามเงื่อนไขที่กำหนดในวรรคสองแล้วหากผู้ให้บริการระบบเสนอขายโทเคนดิจิทัลนั้นประสงค์จะยื่นคำขอความเห็นชอบใหม่ คณะกรรมการก.ล.ต. จะไม่นำเหตุที่ทำให้คณะกรรมการ ก.ล.ต. ไม่ให้ความเห็นชอบในครั้งก่อนมาประกอบการพิจารณาคำขอความเห็นชอบอีกข้อ ๘ ในการใช้ดุลพินิจสั่งการตามข้อ ๗คณะกรรมการ ก.ล.ต.จะคำนึงถึงข้อเท็จจริงที่เกี่ยวข้องกับพฤติกรรมของผู้ให้บริการระบบเสนอขายโทเคนดิจิทัลหรือบุคคลตามข้อ๖ (๔) เป็นรายกรณี ทั้งนี้ ปัจจัยที่คณะกรรมการ ก.ล.ต.นำมาใช้ประกอบการพิจารณาจะรวมถึง(๑) ขอบเขตของผลกระทบจากพฤติกรรม เช่น กระทบต่อตลาดเงินหรือตลาดทุนกระทบต่อประชาชนโดยรวม หรือกระทบต่อบุคคลเฉพาะราย เป็นต้น(๒) นัยสำคัญของพฤติกรรม เช่น จำนวนเงินที่เกี่ยวข้องปริมาณธุรกรรมที่เกี่ยวข้อง เป็นต้น(๓) ผู้รับประโยชน์จากผลของพฤติกรรม(๔) ความเกี่ยวข้องของบุคคลต่อพฤติกรรม เช่น เป็นตัวการ ผู้ใช้หรือผู้สนับสนุน เป็นต้น(๕) ความซับซ้อนของลักษณะการกระทำหรือเครื่องมือที่ใช้ในการกระทำ เช่นการใช้ชื่อบุคคลอื่นหรือการตั้งบริษัทอำพราง เป็นต้น(๖) ประวัติพฤติกรรมในอดีต เช่น เป็นพฤติกรรมครั้งแรกหรือเป็นพฤติกรรมที่เกิดซ้ำหรือต่อเนื่อง เป็นต้น(๗) ความตระหนักของผู้กระทำในเรื่องดังกล่าว เช่น จงใจหรือประมาทเลินเล่ออย่างร้ายแรง เป็นต้น(๘) ข้อเท็จจริงอื่น เช่นการให้ข้อเท็จจริงหรือพยานหลักฐานที่เป็นประโยชน์ต่อการพิจารณาหรือดำเนินการ การปิดบังอำพรางหรือทำลายพยานหลักฐานที่เกี่ยวข้องหรือการให้ข้อมูลอันเป็นเท็จ เป็นต้นข้อ ๙ ให้ผู้ได้รับความเห็นชอบเป็นผู้ให้บริการระบบเสนอขายโทเคนดิจิทัลชำระค่าธรรมเนียมการประกอบธุรกิจปีละ๑๐๐,๐๐๐ บาทให้ชำระค่าธรรมเนียมตามวรรคหนึ่งต่อสำนักงานก.ล.ต. ตามปีปฏิทินภายในวันที่ ๓๑ มกราคมของปีนั้น เว้นแต่ในปีแรกของการเริ่มประกอบกิจการให้ชำระค่าธรรมเนียมในวันที่ได้รับความเห็นชอบในกรณีที่ระยะเวลาจนถึงสิ้นปีปฏิทินสำหรับปีแรกที่เริ่มประกอบกิจการเหลือน้อยกว่า ๖ เดือน ให้ผู้ได้รับความเห็นชอบชำระค่าธรรมเนียมเพียงร้อยละ๕๐ ของค่าธรรมเนียมที่กำหนดไว้ตามวรรคหนึ่งหมวด ๒มาตรฐานในการปฏิบัติงาน ข้อ ๑๐ ผู้ให้บริการระบบเสนอขายโทเคนดิจิทัลต้องปฏิบัติตามมาตรฐานดังต่อไปนี้(๑) ให้บริการแก่ผู้ลงทุนด้วยความซื่อสัตย์สุจริต และใช้ความรู้ความสามารถและความชำนาญด้วยความเอาใจใส่และระมัดระวังตามมาตรฐานหรือเยี่ยงผู้ประกอบวิชาชีพในลักษณะเดียวกันจะพึงกระทำ(๒) ดำเนินธุรกิจโดยรักษาภาพลักษณ์และชื่อเสียงของผู้ให้บริการระบบเสนอขายโทเคนดิจิทัลรวมทั้งรักษาความน่าเชื่อถือของตลาดทุนเป็นสำคัญตลอดจนดำเนินธุรกิจด้วยความสมเหตุสมผลซึ่งเหมาะสมกับเวลา ลักษณะหรือสภาพของธุรกิจและการให้บริการ(๓) ให้บริการอย่างมีคุณภาพและปฏิบัติต่อผู้ลงทุนอย่างเป็นธรรมและเท่าเทียมกันโดยคำนึงถึงประเภท ลักษณะและเงื่อนไขของผู้ลงทุน(๔) ไม่กระทำการใดที่จะเป็นผลให้ผู้ลงทุนฝ่าฝืนหรือไม่ปฏิบัติตามข้อจำกัดหรือหน้าที่ตามกฎหมาย ทั้งนี้ตามที่ผู้ลงทุนแจ้งว่ามีข้อจำกัดหรือมีหน้าที่ตามกฎหมายนั้น(๕) ไม่กระทำการใดที่อาจก่อให้เกิดความขัดแย้งทางผลประโยชน์หรือที่จะทำให้การให้บริการไม่เป็นไปตามมาตรฐานหรือเยี่ยงผู้ประกอบวิชาชีพในลักษณะเดียวกันจะพึงกระทำเว้นแต่เป็นการกระทำที่เป็นไปตามหลักเกณฑ์และเงื่อนไขที่คณะกรรมการ ก.ล.ต.ประกาศกำหนด หรือเป็นหน้าที่ที่ต้องกระทำตามกฎหมาย(๖) ไม่รับหรือให้ค่าตอบแทนหรือประโยชน์อื่นใดไม่ว่าในรูปเงินคริปโทเคอร์เรนซี ดิจิทัลโทเคน สิ่งของหรือบริการยิ่งกว่าค่าตอบแทนหรือประโยชน์ปกติที่พึงได้รับหรือให้เนื่องจากการให้บริการ(๗) ดูแลไม่ให้มีการนำทรัพยากรของผู้ให้บริการระบบเสนอขายโทเคนดิจิทัลเข้าไปมีส่วนร่วมหรือถูกนำไปใช้ในทางที่มิชอบข้อ ๑๑ ผู้ให้บริการระบบเสนอขายโทเคนดิจิทัลต้องไม่ทำข้อตกลงกับผู้ลงทุนในลักษณะเป็นการตัดหรือจำกัดความรับผิดของผู้ให้บริการระบบเสนอขายโทเคนดิจิทัลเมื่อมีความเสียหายเกิดขึ้นกับผู้ลงทุนอันเนื่องจากการที่ผู้ให้บริการระบบเสนอขายโทเคนดิจิทัลกรรมการ หรือผู้มีอำนาจในการจัดการซึ่งเป็นผู้รับผิดชอบเกี่ยวกับการประกอบธุรกิจไม่ได้ดำเนินธุรกิจหรือปฏิบัติงานให้เป็นไปตามข้อกำหนดของประกาศนี้ข้อ ๑๒ ผู้ให้บริการระบบเสนอขายโทเคนดิจิทัลต้องดำรงคุณสมบัติตามข้อ๖ ตลอดระยะเวลาที่ได้รับความเห็นชอบข้อ ๑๓ ผู้ให้บริการระบบเสนอขายโทเคนดิจิทัลต้องดำเนินการให้การเสนอขายและการจองซื้อโทเคนดิจิทัลเป็นไปตามที่ระบุไว้ในแบบแสดงรายการข้อมูลการเสนอขายโทเคนดิจิทัลและหนังสือชี้ชวนรวมถึงหลักเกณฑ์ที่กำหนดในประกาศคณะกรรมการกำกับหลักทรัพย์และตลาดหลักทรัพย์ว่าด้วยการเสนอขายโทเคนดิจิทัลต่อประชาชนข้อ ๑๔ ในกรณีที่ผู้ให้บริการระบบเสนอขายโทเคนดิจิทัลตรวจพบหรือมีเหตุอันควรสงสัยว่าผู้ออกโทเคนดิจิทัลหรือการเสนอขายโทเคนดิจิทัลจะมีการฝ่าฝืนหรือไม่ปฏิบัติตามข้อกำหนดในประกาศหรือกฎหมายที่เกี่ยวข้องให้ผู้ให้บริการระบบเสนอขายโทเคนดิจิทัลปฏิเสธการให้บริการพร้อมทั้งแจ้งให้สำนักงานก.ล.ต. ทราบโดยไม่ชักช้าข้อ ๑๕ ห้ามมิให้ผู้ให้บริการระบบเสนอขายโทเคนดิจิทัลประกอบธุรกิจอื่นนอกเหนือจากการให้บริการเครือข่ายอิเล็กทรอนิกส์ที่ได้รับความเห็นชอบเว้นแต่ ผู้ให้บริการระบบเสนอขายโทเคนดิจิทัลจะขออนุญาตต่อสำนักงาน ก.ล.ต.ก่อนการเริ่มประกอบกิจการอื่นใดดังกล่าว ทั้งนี้กิจการนั้นต้องเป็นกิจการที่เกี่ยวเนื่อง เป็นประโยชน์หรือสนับสนุนการประกอบธุรกิจเป็นผู้ให้บริการระบบเสนอขายโทเคนดิจิทัลและไม่มีลักษณะที่อาจก่อให้เกิดความขัดแย้งทางผลประโยชน์กับการเป็นผู้ให้บริการระบบเสนอขายโทเคนดิจิทัลโดยผู้ให้บริการระบบเสนอขายโทเคนดิจิทัลต้องแสดงได้ว่าสามารถจัดให้มีระบบในการป้องกันความขัดแย้งทางผลประโยชน์ในเรื่องดังกล่าวได้อย่างมีประสิทธิภาพข้อ ๑๖ ผู้ให้บริการระบบเสนอขายโทเคนดิจิทัลต้องจัดให้มีการเปิดเผยข้อมูลที่เกี่ยวกับการกระทำที่มีความขัดแย้งทางผลประโยชน์โดยเฉพาะความขัดแย้งทางผลประโยชน์ระหว่างผู้ลงทุนกับผู้ให้บริการระบบเสนอขายโทเคนดิจิทัลและบุคคลที่เกี่ยวข้องกับการประกอบธุรกิจรวมทั้งต้องดำเนินการและควบคุมดูแลให้กรรมการหรือผู้มีอำนาจในการจัดการซึ่งเป็นผู้รับผิดชอบเกี่ยวกับการประกอบธุรกิจเปิดเผยข้อมูลความเสี่ยงดังกล่าวด้วยหมวด ๓การทำหน้าที่กลั่นกรองข้อมูลเกี่ยวกับโทเคนดิจิทัล ข้อ ๑๗ ในการเสนอขายโทเคนดิจิทัลให้ผู้ให้บริการระบบเสนอขายโทเคนดิจิทัลมีหน้าที่ดังต่อไปนี้(๑) ตรวจสอบและสอบทานข้อมูลการเสนอขายโทเคนดิจิทัล (duediligence) และข้อมูลอื่น ๆ ที่เกี่ยวข้องจนเป็นที่เข้าใจและดำเนินการจนเชื่อมั่นว่า(ก)ผู้ออกโทเคนดิจิทัลมีคุณสมบัติเหมาะสมที่จะได้รับอนุญาตให้เสนอขายโทเคนดิจิทัลต่อประชาชนมีแผนธุรกิจที่ชัดเจนและไม่มีเหตุอันควรเชื่อได้ว่าการเสนอขายโทเคนดิจิทัลดังกล่าวเป็นการหลอกลวงประชาชน(ข)ข้อมูลในแบบคำขออนุญาตเสนอขายโทเคนดิจิทัลออกใหม่หรือแบบแสดงรายการข้อมูลการเสนอขายโทเคนดิจิทัล ถูกต้อง ครบถ้วน ไม่มีข้อมูลที่อาจมีผลกระทบต่อการพิจารณาของคณะกรรมการก.ล.ต. และต่อการตัดสินใจของผู้ลงทุนที่ยังมิได้เปิดเผยและไม่มีลักษณะที่อาจทำให้ผู้ใช้ข้อมูลสำคัญผิด ทั้งนี้ผู้ให้บริการระบบเสนอขายโทเคนดิจิทัลต้องคำนึงถึงผลประโยชน์ของผู้ลงทุนเป็นสำคัญ(ค)ชุดรหัส (source code) ในสัญญาอัจฉริยะ(smart contract) มีรายละเอียดตรงกับข้อมูลในร่างหนังสือชี้ชวน(๒) ให้ความเห็นต่อสำนักงาน ก.ล.ต.ว่าผู้ออกโทเคนดิจิทัลมีคุณสมบัติครบถ้วนตาม (๑) และรับรองต่อสำนักงานก.ล.ต. ถึงการที่เสนอขายโทเคนดิจิทัลได้ปฏิบัติตามกฎเกณฑ์ในการขออนุญาตเสนอขายโทเคนดิจิทัลที่ออกใหม่หรือการยื่นแบบแสดงรายการข้อมูลการเสนอขายโทเคนดิจิทัลและร่างหนังสือชี้ชวน(๓) ให้ความรู้ คำแนะนำ หรือกระทำการใด ๆเพื่อให้ผู้ออกโทเคนดิจิทัลได้ทราบถึงหน้าที่ความรับผิดชอบ กฎเกณฑ์ เงื่อนไขและวิธีปฏิบัติต่าง ๆ ที่เกี่ยวข้อง มีการจัดการและการดำเนินการที่ตระหนักถึงความรับผิดชอบที่มีต่อผู้ลงทุนเป็นสำคัญ(๔) ติดต่อประสานงานกับสำนักงาน ก.ล.ต. และรับรองการปฏิบัติหน้าที่ตาม (๒) และ (๓)(๕) ดำเนินการตามสมควรเพื่อมิให้ผู้ออกโทเคนดิจิทัลกรรมการหรือผู้บริหารของผู้ออกโทเคนดิจิทัลรวมทั้งกรรมการ ผู้บริหารหรือผู้ปฏิบัติงานในสายงานที่เกี่ยวข้องในการเสนอขายโทเคนดิจิทัลนั้นเผยแพร่หรือเปิดเผยข้อมูลเกี่ยวกับโทเคนหรือผู้ออกโทเคนดิจิทัลโดยที่ไม่ปรากฏข้อมูลดังกล่าวในแบบแสดงรายการข้อมูลการเสนอขายโทเคนดิจิทัลหรือร่างหนังสือชี้ชวนและข้อมูลนั้นอาจมีผลต่อการตัดสินใจจองซื้อโทเคนดิจิทัลของผู้ลงทุนหรือต่อการคาดการณ์เกี่ยวกับราคาหรือผลตอบแทนของโทเคนดิจิทัลที่เสนอขายและหากการเผยแพร่ข้อมูลกระทำโดยการแจกจ่ายเอกสารหรือจัดสัมมนาเพื่อเผยแพร่ข้อมูลผู้ให้บริการระบบเสนอขายโทเคนดิจิทัลต้องดูแลให้เอกสารหรือการชี้แจงข้อมูลดังกล่าวมีสาระสำคัญของข้อมูลไม่ต่างจากแบบแสดงรายการข้อมูลการเสนอขายโทเคนดิจิทัลหรือร่างหนังสือชี้ชวนและต้องแจกจ่ายพร้อมกับแบบแสดงรายการข้อมูลการเสนอขายโทเคนดิจิทัลหรือร่างหนังสือชี้ชวนทั้งนี้ตั้งแต่วันที่ยื่นแบบแสดงรายการข้อมูลการเสนอขายโทเคนดิจิทัลและร่างหนังสือชี้ชวนจนถึงวันปิดการเสนอขายโทเคนดิจิทัลข้อ ๑๘ ผู้ให้บริการระบบเสนอขายโทเคนดิจิทัลต้องปฏิบัติดังต่อไปนี้(๑) จัดเก็บข้อมูลที่เกี่ยวข้องกับการทำหน้าที่เป็นผู้ให้บริการระบบเพื่อใช้เป็นหลักฐานในการทำหน้าที่เป็นผู้ให้บริการระบบเสนอขายโทเคนดิจิทัล และต้องเก็บข้อมูลดังกล่าวไว้อย่างน้อย๓ ปี เพื่อให้สำนักงาน ก.ล.ต. สามารถตรวจสอบและอ้างอิงได้(๒) ในกรณีที่ประกาศที่เกี่ยวข้องกับการเสนอขายโทเคนดิจิทัลกำหนดหน้าที่และความรับผิดชอบของผู้ให้บริการระบบเสนอขายโทเคนดิจิทัลไว้เช่นใดผู้ให้บริการระบบเสนอขายโทเคนดิจิทัลดังกล่าว ต้องปฏิบัติตามให้ถูกต้องและครบถ้วนตามที่ประกาศดังกล่าวกำหนดด้วย(๓) ในกรณีที่ผู้ให้บริการระบบเสนอขายโทเคนดิจิทัลรายใดไม่ได้รับความร่วมมือจากผู้ออกโทเคนดิจิทัลหรือเห็นว่าข้อมูลที่แสดงในเอกสารต่าง ๆ ไม่เป็นไปตามที่กำหนดในหมวดนี้ผู้ให้บริการระบบเสนอขายโทเคนดิจิทัลรายนั้นต้องแจ้งรายละเอียดของการไม่ได้รับความร่วมมือดังกล่าวเป็นหนังสือไปยังสำนักงาน ก.ล.ต.ในกรณีที่ผู้ให้บริการระบบเสนอขายโทเคนดิจิทัลมิได้แจ้งรายละเอียดดังกล่าวและหากข้อมูลที่เกี่ยวกับการเสนอขายโทเคนดิจิทัลไม่ถูกต้องหรือไม่ครบถ้วน คณะกรรมการก.ล.ต.จะถือว่าผู้ให้บริการระบบเสนอขายโทเคนดิจิทัลนั้นปฏิบัติหน้าที่บกพร่องไม่เหมาะสมหรือไม่ครบถ้วน(๔) ในกรณีที่ผู้ให้บริการระบบเสนอขายโทเคนดิจิทัลรายใดไม่มีความเชี่ยวชาญในข้อมูลที่ต้องจัดเตรียมหรือร่วมจัดทำหรือให้ความเห็นในฐานะเป็นผู้ให้บริการระบบเสนอขายโทเคนดิจิทัลผู้ให้บริการระบบเสนอขายโทเคนดิจิทัลรายนั้นอาจนำข้อมูลจากบุคคลอื่นที่มีความเชี่ยวชาญในด้านนั้นมาอ้างอิงได้ ทั้งนี้ ผู้ให้บริการระบบเสนอขายโทเคนดิจิทัลต้องตรวจสอบจนเชื่อได้ว่าผู้เชี่ยวชาญรายนั้นเป็นผู้ที่มีความรู้ความสามารถในเรื่องนั้นเป็นอย่างดีข้อ ๑๙ เพื่อประโยชน์ในการเปิดเผยข้อมูลต่อประชาชนให้ผู้ให้บริการระบบเสนอขายโทเคนดิจิทัลร่วมกับผู้ออกโทเคนดิจิทัลชี้แจงเป็นหนังสือต่อสำนักงานก.ล.ต. และต่อประชาชนโดยไม่ชักช้า เมื่อเกิดเหตุการณ์ดังต่อไปนี้(๑) ผลการดำเนินงานไม่เป็นไปตามข้อมูลที่แสดงไว้ในเอกสารแสดงข้อมูลอย่างมีนัยสำคัญ(๒) ผู้ออกโทเคนดิจิทัลมีการใช้เงินหรือคริปโทเคอร์เรนซีที่ได้รับจากการเสนอขายโทเคนดิจิทัลไม่ตรงตามวัตถุประสงค์ที่ระบุไว้ในเอกสารแสดงข้อมูลอย่างมีนัยสำคัญเช่น มีการยกเลิก เลื่อนกำหนดเวลาหรือเปลี่ยนแปลงโครงการลงทุน เป็นต้น(๓) ผู้ออกโทเคนดิจิทัลหรือกรรมการหรือผู้บริหารของบุคคลดังกล่าวไม่ปฏิบัติตามเงื่อนไขที่คณะกรรมการก.ล.ต. กำหนดในการอนุญาต หรือไม่ปฏิบัติตามข้อผูกพันที่เปิดเผยไว้ในแบบแสดงรายการข้อมูลการเสนอขายโทเคนดิจิทัลและหนังสือชี้ชวนผู้ให้บริการระบบเสนอขายโทเคนดิจิทัลมีหน้าที่ตามวรรคหนึ่งเฉพาะในกรณีที่เหตุการณ์ดังกล่าวเกิดขึ้นภายในช่วงระยะเวลา ๑ปีนับแต่วันที่แบบแสดงรายการข้อมูลการเสนอขายโทเคนดิจิทัลและหนังสือชี้ชวนมีผลใช้บังคับในกรณีที่มีการเปลี่ยนแปลงผู้ให้บริการระบบเสนอขายโทเคนดิจิทัลในระหว่างระยะเวลาตามวรรคสองให้นำความในวรรคหนึ่งมาใช้บังคับกับผู้ให้บริการระบบเสนอขายโทเคนดิจิทัลรายใหม่ที่เข้ามาปฏิบัติหน้าที่แทนผู้ให้บริการระบบเสนอขายโทเคนดิจิทัลรายเดิมตลอดระยะเวลาที่เข้ามาปฏิบัติหน้าที่แทนด้วยหมวด ๔การติดต่อและการให้บริการแก่ผู้ลงทุน ข้อ ๒๐ ก่อนเริ่มให้บริการแก่ผู้ลงทุนผู้ให้บริการระบบเสนอขายโทเคนดิจิทัลต้องจัดให้มีการรวบรวมและประเมินข้อมูลของผู้ลงทุนเพื่อวัตถุประสงค์ดังต่อไปนี้(๑) ทำความรู้จักผู้ลงทุน(๒) จัดประเภทผู้ลงทุน(๓) พิจารณาความสามารถของผู้ลงทุนในการปฏิบัติตามข้อตกลงในการใช้บริการในกรณีที่ผู้ลงทุนปฏิเสธที่จะให้ข้อมูลหรือข้อมูลที่มีอยู่นั้นไม่เพียงพอหรือไม่เป็นปัจจุบันอย่างมีนัยสำคัญหรือมีเหตุอันควรสงสัยอื่นใด ที่อาจทำให้ไม่สามารถระบุตัวตนที่แท้จริงของผู้ลงทุนหรือผู้รับประโยชน์ที่แท้จริงได้ให้ผู้ให้บริการระบบเสนอขายโทเคนดิจิทัลปฏิเสธการให้บริการข้อ ๒๑ ในการจัดประเภทผู้ลงทุนให้ผู้ให้บริการระบบเสนอขายโทเคนดิจิทัลพิจารณาข้อมูลที่ได้ตามข้อ๒๐ เพื่อให้สามารถนำเสนอบริการที่สอดคล้องกับประเภทผู้ลงทุน รวมทั้งการให้ข้อมูลและการแจ้งเตือนต่างๆ ที่เหมาะสมกับผู้ลงทุนแต่ละประเภทในกรณีที่ผู้ลงทุนปฏิเสธที่จะให้ข้อมูลหรือข้อมูลที่มีอยู่นั้นไม่เพียงพอหรือไม่เป็นปัจจุบันอย่างมีนัยสำคัญหรือมีเหตุอันควรสงสัยที่อาจทำให้ผู้ให้บริการระบบเสนอขายโทเคนดิจิทัลไม่สามารถจัดประเภทผู้ลงทุนได้ให้ผู้ให้บริการระบบเสนอขายโทเคนดิจิทัลจัดให้เป็นผู้ลงทุนประเภทผู้ลงทุนรายบุคคลเมื่อได้ทำการจัดประเภทผู้ลงทุนแล้วให้ผู้ให้บริการระบบเสนอขายโทเคนดิจิทัลแจ้งให้ผู้ลงทุนทราบถึงผลการจัดประเภทของผู้ลงทุนและต้องแจ้งให้ทราบถึงสิทธิ ข้อจำกัดสิทธิของผู้ลงทุนแต่ละประเภทด้วยเพื่อประโยชน์ตามความในวรรคสองผู้ลงทุนรายบุคคล หมายความถึง ผู้ลงทุนอื่นที่มิใช่ผู้ลงทุนประเภทผู้ลงทุนสถาบัน ผู้ลงทุนรายใหญ่พิเศษ นิติบุคคลร่วมลงทุน หรือกิจการเงินร่วมลงทุนข้อ ๒๒ ในการติดต่อหรือให้บริการแก่ผู้ลงทุนผู้ให้บริการระบบเสนอขายโทเคนดิจิทัลต้องเปิดเผยข้อมูลอย่างน้อยในเรื่องดังต่อไปนี้ให้ผู้ลงทุนทราบเพื่อใช้เป็นข้อมูลประกอบการตัดสินใจเลือกใช้บริการและพิจารณาความเสี่ยงที่อาจเกิดขึ้นจากการใช้บริการดังกล่าว(๑) ข้อมูลโดยทั่วไปของผู้ให้บริการระบบเสนอขายโทเคนดิจิทัล(๒) ลักษณะ ขอบเขต และเงื่อนไขการให้บริการที่เสนอต่อผู้ลงทุน(๓) ช่องทางการให้บริการ และการติดต่อสื่อสาร(๔) สิทธิ หน้าที่ ความรับผิดชอบ และเงื่อนไขที่ผู้ลงทุนมีหรือต้องปฏิบัติเมื่อใช้บริการ(๕) ความขัดแย้งทางผลประโยชน์ (ถ้ามี)(๖) วิธีปฏิบัติระหว่างผู้ให้บริการระบบเสนอขายโทเคนดิจิทัลกับผู้ลงทุนไม่ว่าจะเป็นไปตามกฎหมายประกาศที่เกี่ยวข้องและวิธีปฏิบัติที่ผู้ให้บริการระบบเสนอขายโทเคนดิจิทัลกำหนดขึ้น(๗) ความเสี่ยงของการลงทุน ซึ่งอย่างน้อยต้องครอบคลุมในเรื่อง ดังต่อไปนี้(ก)ความเสี่ยงที่การประกอบธุรกิจของผู้ออกโทเคนดิจิทัลอาจไม่ประสบความสำเร็จ(ข)ในกรณีที่ผู้ออกโทเคนดิจิทัลต้องเลิกกิจการหรือโครงการอันเป็นผลมาจากการประกอบธุรกิจที่ไม่ประสบผลสำเร็จผู้ลงทุนอาจไม่ได้รับเงินหรือคริปโทเคอร์เรนซีที่ลงทุนกลับคืน ทั้งนี้เป็นไปตามข้อตกลงระหว่างผู้ออกโทเคนดิจิทัลกับผู้ถือโทเคนดิจิทัล(ค)โทเคนดิจิทัลที่เสนอขายอาจมีช่องทางในการเปลี่ยนมือที่จำกัด ดังนั้น จึงมีโอกาสที่จะมีสภาพคล่องน้อย(ง)การตรวจสอบและสอบทานข้อมูลการเสนอขายและลักษณะการเสนอขายซึ่งผู้ให้บริการระบบเสนอขายโทเคนดิจิทัลได้ดำเนินการนั้นอยู่บนพื้นฐานของการเปิดเผยข้อมูลของผู้ออกโทเคนดิจิทัลในกรณีที่มีการเปลี่ยนแปลงข้อมูลตามวรรคหนึ่งนั้นผู้ให้บริการระบบเสนอขายโทเคนดิจิทัลต้องเปิดเผยข้อมูลการเปลี่ยนแปลงให้ผู้ลงทุนทราบก่อนการจองซื้อโทเคนดิจิทัลด้วยข้อ ๒๓ ก่อนการจองซื้อโทเคนดิจิทัลผู้ให้บริการระบบเสนอขายโทเคนดิจิทัลต้องจัดให้ผู้ลงทุนทำแบบทดสอบความเข้าใจเกี่ยวกับการลงทุนซึ่งต้องปรากฏว่าผู้ลงทุนสามารถทำแบบทดสอบดังกล่าวได้ถูกหมดทุกข้อเว้นแต่ในกรณีที่เป็นการให้บริการแก่ผู้ลงทุน ดังต่อไปนี้(๑) ผู้ลงทุนสถาบัน นิติบุคคลร่วมลงทุน หรือกิจการเงินร่วมลงทุน(๒) ผู้ลงทุนที่ผ่านแบบทดสอบความเข้าใจเกี่ยวกับการลงทุนนั้นแล้ว ไม่เกินกว่า๓ เดือน ทั้งนี้ผู้ให้บริการระบบเสนอขายโทเคนดิจิทัลต้องแสดงคำถามและคำตอบของแบบทดสอบที่ผู้ลงทุนเคยทำไปแล้วและต้องให้ผู้ลงทุนยืนยันการใช้ผลการทดสอบนั้นข้อ ๒๔ การติดต่อหรือให้บริการแก่ผู้ลงทุนการแจ้งเตือนเรื่องต่าง ๆหรือการให้ผู้ลงทุนลงนามรับทราบหรือยอมรับการให้บริการหรือความเสี่ยงที่อาจเกิดขึ้นจากการใช้บริการผู้ให้บริการระบบเสนอขายโทเคนดิจิทัลสามารถจัดให้อยู่ในรูปแบบอิเล็กทรอนิกส์ในลักษณะที่สามารถจัดเก็บข้อมูลและตรวจดูข้อมูลได้ข้อ ๒๕ ผู้ให้บริการระบบเสนอขายโทเคนดิจิทัลต้องมีช่องทางสื่อสารทางอิเล็กทรอนิกส์เพื่อใช้ในการเพื่อใช้ในการติดต่อสื่อสารระหว่างผู้ลงทุนด้วยกันระหว่างผู้ลงทุนกับผู้ให้บริการระบบเสนอขายโทเคนดิจิทัลหรือระหว่างผู้ลงทุนกับผู้ออกโทเคนดิจิทัลข้อ ๒๖ ผู้ให้บริการระบบเสนอขายโทเคนดิจิทัลต้องจัดให้มีการทบทวนและปรับปรุงข้อมูลของผู้ลงทุนให้เป็นปัจจุบันในระยะเวลาที่เหมาะสมหรือเมื่อปรากฏข้อเท็จจริงว่าข้อมูลที่มีอยู่นั้นไม่ถูกต้องหรือมีความคลาดเคลื่อนไปจากความเป็นจริงและต้องมีระบบการจัดเก็บข้อมูลดังกล่าวที่ทำให้ผู้ให้บริการระบบเสนอขายโทเคนดิจิทัลสามารถนำข้อมูลนั้นมาใช้ประกอบการให้บริการกับผู้ลงทุนได้โดยไม่ชักช้าหมวด ๕การเปิดเผยข้อมูลการเสนอขายโทเคนดิจิทัลผ่านเครือข่ายอิเล็กทรอนิกส์ ข้อ ๒๗ ในการเสนอขายโทเคนดิจิทัลต่อผู้ลงทุนผู้ให้บริการระบบเสนอขายโทเคนดิจิทัลต้องดำเนินการอย่างน้อยดังต่อไปนี้(๑) เปิดเผยข้อมูลเกี่ยวกับการเสนอขายโทเคนดิจิทัลที่เป็นปัจจุบันแก่ผู้ลงทุนโดยกระทำผ่านเครือข่ายอิเล็กทรอนิกส์ของผู้ให้บริการระบบเสนอขายโทเคนดิจิทัลซึ่งอย่างน้อยต้องมีข้อมูลดังนี้ ก่อนการจองซื้อโทเคนดิจิทัล(ก)ขั้นตอนและวิธีการจองซื้อโทเคนดิจิทัล(ข)ข้อมูลเกี่ยวกับการเสนอขายโทเคนดิจิทัลและหนังสือชี้ชวน(ค)ข้อจำกัดเกี่ยวกับมูลค่าการลงทุนของผู้ลงทุนแต่ละรายทั้งนี้ต้องจัดให้ผู้ลงทุนลงนามรับทราบข้อมูลตามวรรคหนึ่งก่อนการจองซื้อทุกครั้ง(๒) แจ้งข้อมูลอย่างน้อยดังนี้ ให้ผู้ลงทุนที่จองซื้อโทเคนดิจิทัลทราบทันทีเมื่อมีผู้ลงทุนดำเนินการจองซื้อสำเร็จ(ก)ชื่อของโทเคนดิจิทัล และชื่อผู้ออกโทเคนดิจิทัล(ข)จำนวนโทเคนดิจิทัลที่จองซื้อ และราคาต่อหน่วยของโทเคนดิจิทัลจำนวนค่าจองซื้อโทเคนดิจิทัลทั้งหมด รวมถึงค่าธรรมเนียมหรือค่าใช้จ่ายอื่นใด(ถ้ามี)(ค)ชื่อผู้จองซื้อโทเคนดิจิทัล(๓) แจ้งให้ผู้ลงทุนที่จองซื้อโทเคนดิจิทัลทราบเมื่อปรากฏว่ามีผู้จองซื้อโทเคนดิจิทัลครบถ้วนตามจำนวนที่เสนอขายหรือไม่สามารถเสนอขายโทเคนดิจิทัลได้ครบตามมูลค่าภายในระยะเวลาที่กำหนดหมวด ๖ระบบการเสนอขายและจัดการค่าจองซื้อโทเคนดิจิทัลที่มีประสิทธิภาพ ข้อ ๒๘ ให้ผู้ให้บริการระบบเสนอขายโทเคนดิจิทัลดำเนินการเกี่ยวกับค่าจองซื้อโทเคนดิจิทัลดังต่อไปนี้(๑) จัดให้มีการจัดการค่าจองซื้อตามระบบที่กำหนด(๒) จัดให้มีการโอนค่าจองซื้อโทเคนดิจิทัลให้แก่ผู้ออกโทเคนดิจิทัลเมื่อปรากฏว่าการจองซื้อโทเคนดิจิทัลครบตามมูลค่าที่กำหนดไว้(๓) จัดให้มีการโอนค่าจองซื้อโทเคนดิจิทัลคืนให้แก่ผู้ลงทุนที่จองซื้อโทเคนดิจิทัลภายในเจ็ดวันนับแต่วันที่ปรากฏกรณีใดกรณีหนึ่งดังนี้(ก)ผู้ออกโทเคนดิจิทัลไม่สามารถเสนอขายโทเคนดิจิทัลได้ครบตามมูลค่าและภายในระยะเวลาที่กำหนด(ข)เมื่อมีเหตุอันควรเชื่อได้ว่าผู้ออกโทเคนดิจิทัลมีพฤติการณ์อันมีลักษณะเป็นการเปิดเผยข้อมูลอันเป็นเท็จหรือไม่ครบถ้วนในสาระสำคัญหรือมีการกระทำอันไม่เป็นธรรมที่เป็นการเอาเปรียบผู้ลงทุน (fraud protection)ข้อ ๒๙ ผู้ให้บริการระบบเสนอขายโทเคนดิจิทัลต้องจัดให้มีระบบการจัดการค่าจองซื้อที่มีความปลอดภัยและน่าเชื่อถือตามหลักเกณฑ์ ดังต่อไปนี้(๑) ในกรณีที่ค่าจองซื้อเป็นคริปโทเคอร์เรนซีให้จัดให้มีการจัดการโดยใช้สัญญาอัจฉริยะ(smart contract)(๒) ในกรณีที่ค่าจองซื้อเป็นเงินบาทให้จัดให้มีระบบการจัดการทรัพย์สินอย่างใดอย่างหนึ่งดังนี้(ก)จัดให้มีผู้ดูแลผลประโยชน์ของคู่สัญญาเพื่อการเก็บรักษาเงินจองซื้อโทเคนดิจิทัลของผู้ลงทุนตามกฎหมายว่าด้วยการดูแลผลประโยชน์ของคู่สัญญา(escrow agent)(ข)จัดให้มีบุคคลที่มีความน่าเชื่อถือซึ่งมีฐานะการเงินที่มั่นคงทำหน้าที่เก็บรักษาเงินจองซื้อโทเคนดิจิทัลของผู้ลงทุนโดยการดำเนินการดังกล่าวอยู่ภายใต้การกำกับดูแลของหน่วยงานกำกับดูแลหลัก ทั้งนี้บุคคลดังกล่าวต้องได้รับความเห็นชอบจากสำนักงาน ก.ล.ต.(ค)จัดให้มีผู้ประกอบธุรกิจหลักทรัพย์หรือผู้ประกอบธุรกิจสัญญาซื้อขายล่วงหน้าที่สามารถเก็บรักษาทรัพย์สินได้เพื่อเก็บรักษาเงินจองซื้อโทเคนดิจิทัลของผู้ลงทุนข้อ ๓๐ ในกรณีที่ผู้ให้บริการระบบเสนอขายโทเคนดิจิทัลจะรับคริปโทเคอร์เรนซีจากผู้ลงทุนหรือผู้ออกโทเคนดิจิทัลในการทำธุรกรรมให้ผู้ให้บริการระบบเสนอขายโทเคนดิจิทัลต้องรับเฉพาะคริปโทเคอร์เรนซีที่อยู่ในบัญชีรายชื่อที่สำนักงานก.ล.ต. ประกาศไว้บนเว็บไซต์ของสำนักงาน ก.ล.ต. และได้มาจากการซื้อขายแลกเปลี่ยนหรือฝากไว้กับผู้ประกอบธุรกิจสินทรัพย์ดิจิทัลที่ได้รับอนุญาตตามพระราชกำหนดการประกอบธุรกิจสินทรัพย์ดิจิทัลพ.ศ. ๒๕๖๑ ซึ่งไม่อยู่ระหว่างถูกระงับการประกอบธุรกิจในส่วนที่เกี่ยวข้องกับคริปโทเคอร์เรนซีเท่านั้นข้อ ๓๑ ผู้ให้บริการระบบเสนอขายโทเคนดิจิทัลต้องจัดให้มีกลไกการควบคุมมูลค่าการซื้อขายหรือแลกเปลี่ยนโทเคนดิจิทัลของผู้ลงทุนแต่ละรายให้ไม่เกินกว่าข้อจำกัดการลงทุน(investment limit) และเป็นไปตามหลักเกณฑ์ที่กำหนดในประกาศคณะกรรมการกำกับหลักทรัพย์และตลาดหลักทรัพย์ว่าด้วยการเสนอขายโทเคนดิจิทัลต่อประชาชนหมวด ๗การโฆษณาการให้บริการระบบ ข้อ ๓๒ ในส่วนนี้การโฆษณาหมายความว่าการทำให้ประชาชนรับรู้ข้อมูลเกี่ยวกับกิจการหรือการให้บริการของผู้ให้บริการระบบเสนอขายโทเคนดิจิทัลโดยทางข้อความ ภาพ เสียง เครื่องหมาย หรือสัญลักษณ์ใด ๆ และไม่ว่าจะกระทำผ่านสื่อหรือเครื่องมือใด ๆข้อ ๓๓ ให้ผู้ให้บริการระบบเสนอขายโทเคนดิจิทัลปฏิบัติตามความในส่วนนี้ต่อผู้ลงทุนที่แสดงความสนใจใช้บริการของผู้ให้บริการระบบเสนอขายโทเคนดิจิทัลด้วยข้อ ๓๔ ผู้ให้บริการระบบเสนอขายโทเคนดิจิทัลที่ประสงค์จะจัดให้มีการโฆษณาต้องดำเนินการให้การโฆษณานั้นมีความเหมาะสมทั้งในด้านเนื้อหา สัดส่วนของเนื้อหา และวิธีการนำเสนอเพื่อทำให้ผู้ลงทุนได้รับข้อมูลที่จำเป็นและเป็นประโยชน์ต่อการใช้บริการของผู้ให้บริการระบบเสนอขายโทเคนดิจิทัลหรือต่อการตัดสินใจลงทุนโดยการโฆษณาต้องเป็นไปตามหลักเกณฑ์ ดังต่อไปนี้(๑)ไม่มีลักษณะเป็นเท็จ เกินความจริง บิดเบือน ปิดบัง หรือทำให้สำคัญผิดในสาระสำคัญ(๒)ไม่เร่งรัดให้ผู้ลงทุนตัดสินใจใช้บริการของผู้ให้บริการระบบเสนอขายโทเคนดิจิทัลหรือตัดสินใจลงทุน(๓)ไม่มีลักษณะชี้นำหรือประกันผลตอบแทนที่จะได้รับจากการลงทุนเว้นแต่ได้รับการผ่อนผันจากคณะกรรมการ ก.ล.ต.(๔)มีคำเตือนเกี่ยวกับความเสี่ยงในการลงทุนอย่างเหมาะสมและมีการแจ้งวิธีการสำหรับการติดต่อสอบถามข้อมูลเพิ่มเติมเกี่ยวกับการให้บริการหรือการลงทุน(๕)หากเป็นการโฆษณาโดยใช้หรืออ้างอิงข้อมูลของบุคคลอื่นจะต้องเป็นข้อมูลที่มาจากแหล่งที่น่าเชื่อถือและเป็นปัจจุบันโดยต้องมีการระบุแหล่งที่มาอย่างชัดเจนหมวด ๘การยื่นรายงานการเสนอขายโทเคนดิจิทัล ข้อ ๓๕ ให้ผู้ให้บริการระบบเสนอขายโทเคนดิจิทัลจัดทำและยื่นรายงานสรุปธุรกรรมการเสนอขายโทเคนดิจิทัลที่ผู้ให้บริการระบบเสนอขายโทเคนดิจิทัลเป็นผู้ให้บริการตามแบบ และวิธีการที่กำหนดไว้บนเว็บไซต์ของสำนักงาน ก.ล.ต.หมวด ๙มาตรการบังคับ ข้อ ๓๖ เพื่อให้การปฏิบัติหน้าที่ของผู้ให้บริการระบบเสนอขายโทเคนดิจิทัลเป็นไปตามประกาศนี้เมื่อสำนักงาน ก.ล.ต. ร้องขอ ให้ผู้บริการระบบเสนอขายโทเคนดิจิทัลชี้แจงส่งเอกสารหรือหลักฐานที่เกี่ยวข้องข้อ ๓๗ ในกรณีที่ผู้ให้บริการระบบเสนอขายโทเคนดิจิทัลไม่สามารถปฏิบัติตามหลักเกณฑ์ที่กำหนดในประกาศนี้คณะกรรมการ ก.ล.ต. อาจดำเนินการอย่างใดอย่างหนึ่งหรือหลายอย่างกับผู้ให้บริการระบบเสนอขายโทเคนดิจิทัลดังต่อไปนี้(๑)ให้ดำเนินการแก้ไขเพื่อให้มีลักษณะเป็นไปตามหลักเกณฑ์ภายในระยะเวลาที่กำหนด(๒)ให้กระทำการหรืองดเว้นกระทำการอย่างหนึ่งอย่างใด(๓)พักหรือเพิกถอนการให้ความเห็นชอบเพื่อรักษาประโยชน์ของประชาชนหรือเพื่อคุ้มครองผู้ลงทุนคณะกรรมการ ก.ล.ต. อาจเปิดเผยการดำเนินการตามวรรคหนึ่งและข้อ ๓๘ ต่อบุคคลใด ๆ ได้ข้อ ๓๘ ในกรณีที่คณะกรรมการ ก.ล.ต.กำหนดระยะเวลาการพักการให้ความเห็นชอบอันเป็นผลให้ผู้ให้บริการระบบเสนอขายโทเคนดิจิทัลไม่สามารถประกอบธุรกิจตามที่ได้รับความเห็นชอบได้อีกตลอดระยะเวลาการให้ความเห็นชอบที่ยังเหลืออยู่หรือในกรณีที่คณะกรรมการก.ล.ต. เพิกถอนการให้ความเห็นชอบ คณะกรรมการ ก.ล.ต.อาจกำหนดระยะเวลาหรือเงื่อนไขในการรับพิจารณาคำขอความเห็นชอบของผู้ให้บริการระบบเสนอขายโทเคนดิจิทัลรายนั้นในครั้งต่อไปไว้ด้วยก็ได้โดยกำหนดระยะเวลาดังกล่าวต้องไม่เกิน ๑๐ ปีนับแต่วันที่คณะกรรมการ ก.ล.ต.พักหรือเพิกถอนการให้ความเห็นชอบเมื่อพ้นกำหนดระยะเวลาหรือเมื่อผู้ให้บริการระบบเสนอขายโทเคนดิจิทัลได้ปฏิบัติตามเงื่อนไขที่กำหนดในวรรคหนึ่งแล้วหากผู้ให้บริการระบบเสนอขายโทเคนดิจิทัลนั้นประสงค์จะยื่นคำขอความเห็นชอบใหม่คณะกรรมการก.ล.ต. จะไม่นำเหตุที่ทำให้คณะกรรมการ ก.ล.ต.ไม่ให้ความเห็นชอบในครั้งก่อนมาประกอบการพิจารณาคำขอความเห็นชอบอีกประกาศ ณ วันที่ ๓ กรกฎาคม พ.ศ.๒๕๖๑วรวิทย์ จำปีรัตน์ประธานกรรมการคณะกรรมการกำกับหลักทรัพย์และตลาดหลักทรัพย์ปวันวิทย์/จัดทำ๓ กันยายน๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๖๙ ง/หน้า ๔๑/๑๖ กรกฎาคม ๒๕๖๑